## Carlos Mazón assistix a la 7a edició dels Premis AEPA

*** El president ha destacat el mèrit de les 276 dones que formen part de l’associació i ha elogiat les premiades d’esta nova edició**

**Alacant.**

El president de la Generalitat ha assistit a la 7a edició dels premis organitzats per l’Associació d’Empresàries, Professionals i Directives d’Alacant, que reconeixen dones de la província d’Alacant que representen els valors i les capacitats d’emprenedoria, esforç, innovació, igualtat, lideratge i associacionisme.

Mazón ha destacat la necessitat de donar-los visibilitat per a inspirar les dones. Ha posat el focus en el mèrit com a distintiu d’excel·lència i esforç, un valor que AEPA sosté amb fermesa.

El líder del Consell ha entregat el Premi AEPA a la Trajectòria Empresarial 2023 a la cofundadora d’Actiu, Carmen Roque. A més, també han sigut guardonades Victoria Inmaculada Pérez, Nuria Camps i Paloma López Larios amb el premi AEPA Young; la doctora i fundadora de la clínica Perio&Implant, Carmen Pomares Puig, amb el premi AEPA Emprenedoria i Innovació; Gloria Lomana, periodista i presidenta executiva de 50&50 GL, impulsora d’igualtat que treballa #PorUnMundo5050, i Suma Gestión Tributaria (Diputació Alacant), pel seu compromís per l’RSC i la igualtat, amb el premi AEPA Igualtat; Asunción Martínez García, directiva en el grup AGBAR referent en el sector de la gestió integral del cicle de l’aigua i del medi ambient, amb el Premi AEPA Premi Caixa Rural ‘Dones que canvien el món’; Ana Isabel Martínez Pérez, de l’empresa Balipiedra Natural, amb el premi AEPA Associada de l’Any, i les mencions especials: Ana María Manzanaro Reguera i Belén López Amorós.

Fecha: 28/10/2023